[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000006", "text": "Rydym hefyd yn dod i arfer a\u0302\u2019r cylch adleoli parhaus y gwnaethom siarad amdano yn y blog diwethaf. Golyga hyn ein bod yn gwneud yn siw\u0302r ein bod yn derbyn y negeseuon e-bost sy\u2019n dod gan Blackboard ac yn eu darllen yn ofalus i weld beth sy\u2019n newid ar gyfer ein hamgylchedd. Efallai fod gennym ddatrysiadau i broblemau yr ydym wedi rhoi gwybod amdanynt neu offer newydd/diwygiedig. Ar o\u0302l gosod yr adleoli, bydd angen i ni wedyn brofi pob un o\u2019r eitemau newydd i wneud yn siw\u0302r eu bod yn gwneud beth maent i fod i\u2019w wneud yn ogystal a\u0302 gwneud yn siw\u0302r bod y nam wedi\u2019i drwsio pan fo\u2019n briodol. Efallai y bydd angen i ni hefyd ddiweddaru ein dogfennau, Cwestiynau Cyffredin ac ati i adlewyrchu\u2019r newidiadau a fydd yn cael eu gwneud."}, {"text_idx": "#000007", "text": "Fforwm Academi: Meithrin hunanddisgyblaeth mewn dysgwyr"}, {"text_idx": "#000009", "text": "Mae nodiadau llawn o\u2019r Fforymau Academi ar gael ar Wici arbennig sydd ar gael yn y modiwl Dysgu trwy gyfrwng Technoleg, ac mae gan bob aelod o staff fynediad i hwn."}, {"text_idx": "#000010", "text": "Ceir crynodeb o\u2019n trafodaethau isod:"}, {"text_idx": "#000011", "text": "Strategaethau ar gyfer annog hunanddisgyblaeth mewn gweithgareddau dysgu ac addysguMae myfyrwyr yn treulio mwy o amser yn dysgu y tu allan i\u2019r dosbarth felly fe ddylem fod yn eu dysgu sut i ddysguPa sgiliau sydd gan fyfyrwyr pan fo\u0302nt yn cyrraedd a beth sydd angen i ni eu dysgu er mwyn iddynt fod yn ddysgwyr hunan-ddisgybledigSut allwn ni bwysleisio a mesur gwelliant"}, {"text_idx": "#000012", "text": "Os hoffech ymchwilio ymhellach i hunanddisgyblaeth gallwch wylio\u2019r recordiad o Arddangosfa Academi Simon yn ddiweddar. Yn ogystal a\u0302 hyn, efallai y bydd yr erthyglau hyn o ddiddordeb:"}, {"text_idx": "#000014", "text": "Cynhelir ein Fforwm Academi nesaf ar 9 Mai am 11yb a bydd yn canolbwyntio ar y pwnc \u2018Sut mae gwybod fy mod yn addysgu\u2019n llwyddiannus?\u2019 Mae\u2019r fforymau\u2019n ffordd dda o rannu profiadau a dysgu gan eraill a hefyd myfyrio ar eich dulliau eich hun o ymdrin a\u0302\u2019r pwnc. Os hoffech awgrymu pwnc ar gyfer Fforwm Academi y flwyddyn nesaf cysylltwch a\u0302 ni. Gallwch gofrestru ar gyfer y Fforwm Academi drwy archebu ar-lein."}, {"text_idx": "#000017", "text": "Mae Rob yn Uwch Ddarlithydd mewn Ffisiotherapi yn Adran y Proffesiynau Perthynol i Iechyd ym Mhrifysgol Gorllewin Lloegr (UWE). Yn ogystal a\u0302\u2019i brif faes ymchwil a\u2019i brif weithgareddau dysgu, mae Rob hefyd yn un o ymddiriedolwyr Cymdeithas Atal Dweud Prydain. Yn rhinwedd hynny, mae wedi siarad mewn sawl digwyddiad am ddefnyddio cyflwyniadau fel math o asesu a rhoi i fyfyrwyr y sgiliau angenrheidiol ar gyfer siarad cyhoeddus. Yn y cyflwyniad hwn, bydd Rob yn cyfeirio at ambell un o\u2019r cyflwyniadau y mae wedi\u2019u rhoi yn ddiweddar yn Advance Higher Education. Bydd Rob hefyd yn myfyrio ar weithdai Stand Up and Be Heard y mae wedi bod yn eu cynnal i fyfyrwyr y mae arnynt ofn siarad yn gyhoeddus. Nod y gweithdai oedd cefnogi dysgu ac addysgu ym maes cyflwyniadau a siarad cyhoeddus trwy gyfrwng strategaethau penodol, ac adolygu manteision cyffredinol siarad cyhoeddus fel sgi\u0300l trosglwyddadwy ar gyfer y brifysgol, bywyd, a chyflogaeth yn y dyfodol. Mae Rob yn adeiladu ar sail arolwg a gynhaliwyd yn 2012 a dystiodd fod 80% o fyfyrwyr yn dweud iddynt brofi pryder cymdeithasol yn rhan o aseiniadau a oedd yn cynnwys siarad cyhoeddus (Russell a Topham, 2012). Yn ogystal a\u0302 hyn, canfu astudiaeth bellach (Marinho et al, 2017) fod gan 64% o fyfyrwyr ofn siarad yn gyhoeddus, tra byddai 89% wedi hoffi petai eu rhaglen israddedig wedi cynnwys dosbarthiadau ar wella eu siarad cyhoeddus. Ceir rhagor o wybodaeth am waith Rob yn y postiad blog hwn. Enw ei gyfrif ar Twitter yw @robgrieve17."}, {"text_idx": "#000018", "text": "Gobeithio y gallwch ymuno a\u0302 ni yn ein cynhadledd fechan. Mae ambell le ar gael o hyd. Gallwch archebu eich lle ar-lein."}, {"text_idx": "#000021", "text": "Defnyddio RhithRealiti ym maes Iechyd Meddwl"}, {"text_idx": "#000022", "text": "Er bod unigolion sy\u2019n defnyddio rhithrealiti yn ymwybodol o\u2019r ffaith nad yw eu profiadau\u2019n rhai real, mae\u2019r ymatebion corfforol a seicolegol a ysgogir ganddo yn debyg i\u2019r rhai a brofir mewn sefyllfaoedd gwirioneddol."}, {"text_idx": "#000023", "text": "Mae defnyddio triniaethau iechyd meddwl rhithrealiti yn agor posibiliadau o weithio trwy\u2019r ymatebion i ysgogiadau problematig heb orfod eu hwynebu mewn bywyd go iawn. Mae i hyn fudd amlwg, ymarferol; er enghraifft, mae creu efelychiad o hedfan ar gyfer unigolyn sy\u2019n brwydro a\u0302 ffobia yngly\u0302n a\u0302 hedfan yn ateb llawer haws na threfnu taith awyren i\u2019r unigolyn."}, {"text_idx": "#000024", "text": "Ar ben hyn, gall y therapydd weithio nid yn unig ar sail disgrifiad y claf ond gall wylio\u2019u hymatebion. Gall y therapydd a\u2019r claf ill dau reoli\u2019r ysgogiadau a gall hynny wneud y driniaeth yn ddiogelach yn gorfforol a seicolegol."}, {"text_idx": "#000025", "text": "\u2018Mae gan rithrealiti\u2019r gallu i drawsnewid y ffordd o asesu, deall a thrin problemau iechyd meddwl\u2019 (Freeman, et al., t. 2392). Cafodd ei ddefnyddio ar gyfer asesu a thrin ffobia\u0302u, pryder, PTSD, caethiwed, paranoia, anhwylderau bwyta ac awtistiaeth. Er enghraifft, mae ap Rhithrealiti, a gre\u0308wyd yn Ysgol Gwaith Cymdeithasol Tulane yn rhwystro cleifion caeth i gyffuriau a diod rhag llithro\u2019n o\u0302l \u2018trwy ddefnyddio sgiliau hunan-reolaeth ac ymwybyddiaeth mewn efelychiadau realistig lle mae cyffuriau a diod wrth law\u2019 (Leatham, 2018, para.13)."}, {"text_idx": "#000026", "text": "Yn ddiweddar, mae Gareth Norris a Rachel Rahman o Adran Seicoleg Prifysgol Aberystwyth ar y cyd a\u0302 chydweithwyr o\u2019r Adran Cyfrifiadureg wedi cynnal prosiect ymchwil arbrofol sy\u2019n defnyddio rhithrealiti trwy edrych ar ei bosibiliadau ar gyfer hel atgofion mewn oedolion hy\u0302n."}, {"text_idx": "#000027", "text": "Llwyddodd y Grw\u0302p E-ddysgu i gaffael setiau pen rhithrealiti a chamera y gall staff eu defnyddio wrth addysgu ac mewn ymchwil. Gallwch greu amgylcheddau dysgu ymdrwytho neu ddefnyddio deunydd rhithrealiti sydd eisoes ar gael. Archebwch y setiau rhithrealiti a\u2019r camera o stoc y llyfrgell."}]